Egil Øvrebø

**Egil Øvrebø** (født 25. januar 1928 i Jølster, død 16. april 2011 i Bergen) var en norsk historiker og arkivar. Han var statsarkivar i Bergen fra 1971 til 1995.

Han tok artium på Firda gymnas på Sandane i 1947, og gjorde militærtjeneste i Tysklandsbrigaden. Egil Øvrebø ble cand. philol. 1956 med hovedfag i historie og bifag i latin og norsk. Han ble tilsatt som arkivaraspirant i Riksarkivet 9. oktober 1953, var senere vikar samme sted, og ble i 1960 fast tilsatt som arkivar ved Eldre avdeling i Riksarkivet.

Som statsarkivar la han ned stor innsats i å få ordnet og katalogisert arkivene ved Statsarkivet i Bergen. Han ivret sterkt for å få i gang digitalisering og skanning av arkivene, og samarbeidet med Historisk Institutt i Bergen om databaseregistrering av emigrantprotokollene for Bergen (1975–1976), og kirkebøkene for Bergen (1980–). Han fikk prøvd ut bruk av videoplater som medium for arkivering tidlig på 1980-tallet.

Som forsker var han opptatt av befolkningshistorie, og han gav ut bok om den militære utskrivingen fra Bergen stift under den store nordiske krig (1709–1719) i 1996.

## Publikasjoner
* 1956: *Om busetnaden i ei vestlandsk innlandsbygd, Jølster, på 1500- og 1600-talet*. 1956, Oslo. 78 bl. Hovudoppgåve i historie - Universitetet i Oslo, 1956.
* 1967: «Peder Thott», *Norsk biografisk leksikon,* bind 16, s. 299-300.
* 1967: «Moneta Norwei. Norsk mynt i tusen år». *Heimen* XIV (1967-69), s. 47-48. Bokmelding
* 1970: «Merknader til ei bokmelding». Heimen XV (1970-72), s. 23-27.
* 1970: «Om avtaksforretninger». Riksarkivets privatarkiv nr. 273, Riksen. Heimen XV (1970-72), s. 83-84.
* 1975: Nordhordland sorenskrivararkiv 1642-1945 (-1969) i Statsarkivet i Bergen. Konseptkatalog. 88 s.
* 1975: «EDB-registrering av emigrantprotokoller», Nordisk Arkivnyt 4/1975, side 85.
* 1976: «En ny bergensk arkivvise».
* 1978: «I søkelyset: Diskresjonsspørsmål og personvern i lokalhistorien. Merknader.» *Heimen* XVII (1976-78), s. 337-339.
* 1978: «Kommentar til innlegg av Eljas Orrmans foredrag om Arkivenes Arbeidsprioritering». Trykt i *Arkivene og arkivbrukerne, rapport fra de 12. nordiske arkivdagene i Oslo 23.-24. juli 1977*. ISBN 82-548-0002-2. Utgitt av Riksarkivet, Oslo 1978, side 95-98
* 1979: «Bergen byarkiv». Nordisk Arkivnyt nr. 3 1979 s. 64-65
* 1979: Esge Bille og frøken Simonsen. Bergens Tidende 22. januar 1979.
* 1979: Statsarkivet i Bergen. Oversiktskatalog 1979. Utkast. 54 s.
* 1980: Eldre arkivbygningar (Statsarkivet i Bergen). Norsk Arkivseminar 1980. Oslo 1981, s. 119-126.
* 1981: «EDB-prosjekt i Statsarkivet i Bergen», s. 198-201 NST XXVIII (1981), i Arkivposten 1/1981, s. 1-5, og i Humanistiske data. - Nr.1-1981. NAVFs EDBsenter for humanistisk forskning, 1981 s.14-18
* 1982: Lensrekneskapar. Rentekammeret I. Austlandet. Del av serien Arkivregistraturar. Oslo. XXV + 333 s.
* 1983: Lensrekneskapar. Rentekammeret II. Agder, Vestlandet, Trøndelag, Nord-Noreg. Del av serien Arkivregistraturar. Oslo. 2 band. XXV + 425 s.
* 1984: Videoplateteknikk - det nye lagringsmediumet for Arkivverket? Arkivposten 2/1984, s. 2-6.
* 1984: Frå Statsarkivet i Bergen. Arkivposten 3/1984, s. 2-3.
* 1985: Statsarkivet i Bergen 100 år. Arkivposten 4/1985, s. 149-150.
* 1986: Bergen stiftamtmannsarkiv. Arkivposten 4/1986, s. 216-217, og i Nordisk Arkivnyt 3/1986, side 64.
* 1986: Stiftamtmannen i Bergen. Statsarkivet i Bergen. 1986. Bergen, VI, 245 s.
* 1988: Register til biskop Randulfs kopibok 1667-1674 i Bergen bispearkiv. Bergen. 105 s.
* 1988: Biskop Randulfs kopibok 1667-1674. Bjørgvin: kyrkjehistorisk årbok, s. 24-32.
* 1988: Rise Fimland, Risestøylen og Nærbedølingane. Jul i Sunnfjord, s. 20-23.
* 1989: Om prestearkiv og kommisjonsarkiv. Arkivposten 1/1989, s. 9-12.
* 1990: Ligso got æ græte føst. Jul i Sunnfjord, s. 13-17.
* 1991: Scanning - en løsning på slitasjeproblem? Nordisk arkivnyt - Årg. 36, nr. 3 (1991), s. 107-108. (Saman med Yngve Nedrebø.)
* 1992: Riksarkivet og resten av arkivverket. Arkivmagasinet 2/1992, s. 5-7.
* 1995: Ålhus kyrkje. Utg. Ålhus sokneråd. 82-993444-0-9. 109 s. Ill. (saman med Oddleiv Apneseth.)
* 1996: I kongens teneste : militær utskriving frå Bergens stift under Store nordiske krig 1709-1719. 558 s. ISBN 82-548-0048-0. Del av serien Skriftserie (Riksarkivet (Norge)), Bergen/Oslo.
* 1998: Biskop Koldings Kopibok, med namneregister og saksregister, Bergensposten 1, 1998, s. 11-30. 1998
## Referanser